text: নুরুল ইসলাম বাবলু (নুরুল হক হিসেবে পরিচিত) একজন বাংলাদেশি অভিনয়শিল্পী। ২০০২ সালে তারেক মাসুদ পরিচালিত মাটির ময়না চলচ্চিত্রে অভিনয়ের মাধ্যমে তিনি আত্মপ্রকাশের করেন, যেটি ২০০২ সালে ৭৫তম একাডেমি পুরস্কার অনুষ্ঠানে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত প্রথম চলচ্চিত্র। এই চলচ্চিত্রে অভিনয়ের জন্য তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।
  
  জীবনী
  বাবলু ১৯৮৮ সালের ৩ এপ্রিল বাংলাদেশের নোয়াখালীর বেগমগঞ্জের কালিকাপুর গ্রামে জন্ম নেন। তার পিতা আলী হায়দার। তিন ভাই এবং তিন বোনের মধ্যে তিনি জৈষ্ঠ। ১৯৯৯ সালে তিনি ঢাকার ইউসেফ স্কুলে প্রথম শ্রেণীতে ভর্তি হন। সে সময়ে তিনি মগবাজার নয়াটোলা চেয়ারম্যান গলিতে চলচ্চিত্রনির্মাতা তারেক মাসুদের এক চাচার বাসায় অবস্থান নেন, সেখানেই  মাসুদের সাথে তার পরিচয় ঘটে। মাসুদ তার মাটির ময়না (২০০২) চলচ্চিত্রে আনু চরিত্রে অভিনয়ের জন্য আমন্ত্রণ জানান। ২০০০ সালের দিকে ১১ বছর বয়সে তিনি মাটির ময়না চলচ্চিত্রে কাজ শুরু করেন। পরবর্তীতে কিছুকাল মাসুদের ইউনিটে কাজ করেন। তিনি উন্মুক্ত বিশ্ববিদ্যালয়ে কিছুকাল অধ্যয়ন করেন। তিনি এছাড়াও নরসুন্দর (২০০৯) চলচ্চিত্রে প্রযোজনা সহকারী এবং ফেরা (২০১২) চলচ্চিত্রে ক্যামেরা সহকারী হিসেবে কাজ করেন। পরবর্তীতে মগবাজার এলাকায় একটি কাপড়ের দোকানে কিছুকাল চাকরি করেন। ২০১২ সালে তিনি চট্টগ্রামের সীতাকুণ্ডে স্থানান্তরিত হন। বর্তমানে তিনি চা বিক্রেতা হিসেবে জীবিকা নির্বাহ করছেন।
  
  চলচ্চিত্র তালিকা
  
  পুরস্কার ও মনোনয়ন
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:১৯৮৮-এ জন্ম
  বিষয়শ্রেণী:বাংলাদেশি শিশু অভিনেতা
  বিষয়শ্রেণী:চলচ্চিত্র শিশু অভিনয়শিল্পী
  *
title: নুরুল ইসলাম বাবলু